تۆرک سلاحلی گۆجلرینین تشکیل ائتدیگی جمهوریت تاریخینین ان گئنیش قاتیلیملی "قیش مانورو-۲۰۲۳" قارس‌دا داوام ائدیر.
مانوردا آلمانیا، آذربایجان، قازاقیستان و اینگیلتره ده داخیل اولماقلا ۱۷ اؤلکه‌نین حربچیلری ایشتیراک ائدیر.
هاوانین صیفیرین آلتیندا ۱۰ درجه‌یه قدر دۆشدوگو بؤلگه‌ده ۱۷۵۸ پرسنلین قاتیلیمی ایله داوام ائد‌ن مانوردا، ۴۳ دییشیک تیپده‌کی ۶۵۱ آراج، ۲۳ دییشیک تیپ و کالیبرده ۸۶۵ سلاحدان ایستیفاده ائدیلیر.
مانور چرچیوه‌سینده تۆرکیه و آذربایجان سلاحلی گۆجلرینه عاید زره‌لی بیرلیک‌لر، ایلک اولاراق تانکلارین مانوردان اؤنجه باخیم و کنترلونو ائتدی.
داها سونرا هر ایکی اؤلکه‌دن بیر تانک بؤلوگو ایله بیر مکانیزه پیادا بؤلوگونون ایشتیراکی ایله سالدیری تاپشیریغی یئرینه یئتیریلدی.
تانکلار سالدیری مشقی ائدرکه‌ن، مانور مرمیلریندن ده ایستیفاده ائدیلدی.
قورو عملیاتلارینین اؤنملی عنصورلاریندان اولان زره‌لی بیرلیکلرین، چتین اراضی شرایطینده درین دره‌لری نئجه گئچدیگی ایسه یاتای/افقی سۆروشدورمه‌لی کؤرپو تانکی ایله گؤستریلدی.
مانوردا آیریجا هویتزر، تانک و "جیریت" موشکی آتیشلاری دا گئرچکلشدیریلدی.
